คอมพ์พ่นพิษปลดนริศพ้นธอส.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “ประดิษฐ์” ทำพิลึกให้คนตรวจทุจริตพ้น ธอส. เดินหน้าเด้ง “นริศ” พ้นตำแหน่งประธาน 
แหล่งข่าวจากกระทรวงการคลัง เปิดเผยว่า ในการประชุมคณะรัฐมนตรี ช่วงบ่ายวันที่ 2 มิ.ย.นี้ กระทรวงการคลังจะเสนอต่อที่ประชุมคณะรัฐมนตรีเห็นชอบให้แต่งตั้งนายอารีพงศ์ ภู่ชอุ่ม อธิบดีกรมสรรพสามิต เป็นประธานกรรมการธนาคารอาคารสงเคราะห์ (ธอส.) แทนนายนริศ ชัยสูตร รองปลัดกระทรวงการคลัง ที่นายประดิษฐ์ ภัทรประสิทธิ์ รมช.คลังและกำกับดูแล ธอส. ได้ขอให้ลาออก
นายประดิษฐ์ ยอมรับว่า จะมีการปรับเปลี่ยนประธานกรรมการ ธอส. จริง เนื่องจากนายนริศเป็นกรรมการใน ธอส. มาค่อนข้างนาน
อย่างไรก็ดี จากการตรวจสอบพบว่า นายนริศเพิ่งเป็นกรรมการ ธอส. ในปี 2550 ขณะที่นายชัยเกษม นิติสิริ อดีตอัยการสูงสุด เป็นกรรมการ ธอส. มาตั้งแต่ปี 2543 นายฉัตรชัย วีระเมธีกุล เป็นกรรมการ ธอส. มาตั้งแต่ปี 2545
แหล่งข่าวเปิดเผยว่า การปรับเปลี่ยนนายนริศออกจากตำแหน่งประธานกรรมการน่าจะมีสาเหตุมาจากกรณีปัญหาการจัดซื้อจัดจ้างระบบคอมพิวเตอร์หลัก (CBS) ของ ธอส. ที่นายนริศตั้งกรรมการขึ้นมาตรวจสอบ และไม่ยอมให้มีการปรับลดเงื่อนไขในสัญญาค่าปรับ แม้จะมีแรงบีบจากฝ่ายการเมือง โดยบริษัทที่เป็นคู่สัญญาระบบคอมพิวเตอร์กว่า 1,000 ล้านบาทนั้นมีความเกี่ยวพันกับนางสุกัญญา ประจวบเหมาะ อดีตเจ้าของบริษัท ดาต้าเมท คู่สัญญากับ ธอส. และถูกศูนย์อำนวยการแก้ไขสถานการณ์ฉุกเฉิน (ศอฉ.) ห้ามทำธุรกรรมทางการเงิน
นอกจากนี้ ยังพบว่านายนริศได้ขัดคำสั่งฝ่ายการเมืองในเรื่องการส่งข้อมูลการทุจริตในเรื่องระบบคอร์แบงกิงให้กับสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) เนื่องจากมีคำสั่งให้นายขรรค์ ประจวบเหมาะ กรรมการผู้จัดการ ธอส. ที่มีส่วนเกี่ยวพันกับการจัดซื้อจัดจ้างเป็นผู้ดำเนินการ แต่นายนริศเห็นว่าไม่ถูกต้องจึงคัดค้านในเรื่องนี้
ขณะที่ในแง่ผลงานนั้น ทั้งนายนริศและนายขรรค์ทำงานได้ดีจน ธอส. มีกำไรค่อนข้างสูง